CELEX: 62008CA0169
Language: et
Date: 2009-11-17 00:00:00
Title: Kohtuasi C-169/08: Euroopa Kohtu (suurkoda) 17. novembri 2009 . aasta otsus (Corte costituzionale (Itaalia) eelotsusetaotlus) — Presidente del Consiglio dei Ministri versus Regione autonoma della Sardegna (Teenuste osutamise vabadus — EÜ artikkel 49 — Riigiabi — EÜ artikkel 87 — Maakonna õigusnormid, millega on kehtestatud maks turismi eesmärgil toimuvalt isikute eratranspordiks kasutatavate õhusõidukite maandumiselt ja lõbusõidulaevade ankrussejäämiselt, mida on kohustatud tasuma üksnes käitajad, kes ei ole selle maakonna maksuresidendid)

30.1.2010   
            
            
               ET
            
            
               Euroopa Liidu Teataja
            
            
               C 24/6
            
         Euroopa Kohtu (suurkoda) 17. novembri 2009. aasta otsus (Corte costituzionale (Itaalia) eelotsusetaotlus) — Presidente del Consiglio dei Ministri versus Regione autonoma della Sardegna
   (Kohtuasi C-169/08) (1)
   
   (Teenuste osutamise vabadus - EÜ artikkel 49 - Riigiabi - EÜ artikkel 87 - Maakonna õigusnormid, millega on kehtestatud maks turismi eesmärgil toimuvalt isikute eratranspordiks kasutatavate õhusõidukite maandumiselt ja lõbusõidulaevade ankrussejäämiselt, mida on kohustatud tasuma üksnes käitajad, kes ei ole selle maakonna maksuresidendid)
   2010/C 24/09
   Kohtumenetluse keel: itaalia
   
      Eelotsusetaotluse esitanud kohus
   
   Corte costituzionale (Itaalia)
   
      Põhikohtuasja pooled
   
   
      Taotluse esitaja: Presidente del Consiglio dei Ministri
   
      Vastustaja: Regione autonoma della Sardegna
   
      Kohtuasja ese
   
   Eelotsusetaotlus — Corte costituzionale — EÜ artiklite 49 ja 87 tõlgendamine — Maakonna õigusnormid, millega on kohustus tasuda maksu turismi eesmärgil toimuvalt õhusõidukite maandumiselt kehtestatud ainult ettevõtjatele, kes ei ole Sardiinia maksuresidendid ja kes tegelevad isikute või kauba õhutranspordiga oma põhitegevuse suhtes kõrvaltegevusena — Maksuvabastuse vormis riigiabi sama tegevusega tegelevatele ettevõtjatele, kes on Regione Sardegna maksuresidendid
   
      Resolutsioon
   
   
               1.
            
            
               EÜ artiklit 49 tuleb tõlgendada nii, et sellega on vastuolus selline maakonna ametivõimu maksuõigusnorm, nagu see, mis on sätestatud Sardiinia maakonna 11. mai 2006. aasta seaduse nr 4 (millega kehtestatakse mitmesugused sätted tulude, kulude ümberhindamise, sotsiaalpoliitika ja arengu kohta) redaktsiooni, mis tuleneb Sardiinia maakonna 29. mai 2007. aasta seaduse nr 2 (millega kehtestatakse sätted maakonna iga-aastase ja mitme aasta eelarve koostamise kohta — 2007. aasta eelarve seadus) artikli 3 lõikest 3, artiklis 4, millega on ette nähtud maakondlik maks turismi eesmärgil toimuvalt isikute eratranspordiks kasutatavate õhusõidukite maandumiselt ja lõbusõidulaevade ankrussejäämiselt, mida on kohustatud tasuma üksnes füüsilised ja juriidilised isikud, kes ei ole maakonna maksuresidendid.
            
         
               2.
            
            
               EÜ artikli 87 lõiget 1 tuleb tõlgendada nii, et maakonna ametivõimu maksuõigusnorm, millega on kehtestatud selline maandumise ja ankrussejäämise maakondlik maks, nagu on põhikohtuasjas kõne all, mida on kohustatud tasuma üksnes füüsilised ja juriidilised isikud, kes ei ole maakonna maksuresidendid, kujutab endast riigiabi meedet kõnealusel territooriumil asuvate ettevõtjate kasuks.
            
         
      (1)  ELT C 171, 5.7.2008.